Liverpool F.C.

Penubuhan Liverpool F.C.

Liverpool F.C. ditubuhkan pada  15 Mac, 1892 oleh John Houlding, pemilik Anfield. John Houlding menubuhkan pasukan bola sepaknya sendiri selepas bertelingkah dengan  Everton F.C. yang sebelum itu menyewa padang Anfield. Dalam tahun 1891 John Houlding membeli tanah bersebelahan Anfield dan mencadangkan menaikkan sewaan daripada £100 kepada  £250 setahun. Ahli-ahli kelab Everton membantah berpindah ke Goodison Park. 
Pasukan ditubuhkan oleh John Houlding pada asalnya hendak didaftarkan atas nama Everton, tetapi ditolak oleh Persatuan Bolasepak England. John McKenna dilantik menjadi Pengarah mengambil 13 orang pemain profesional dari Scotland untuk menyertai Liverpool. John Houlding memilih nama Liverpool untuk kelabnya. Pada tahun 1894, Liverpool dipilih untuk menyertai liga bola sepak.

Kemasukan ke Liga Inggeris

Permohonan Liverpool menyertai Liga Bola Sepak Inggeris pada mulanya ditolak. Liverpool  menyertai Liga Lancashire, dan dalam permainan pertama mengalahkan Higher Walton 8-0 di Anfield. Gol pertama Liverpool dalam perlawanan kompetitif disumbat Malcolm McVean. Dalam musim pertama Liga Lancashire, Liverpool muncul juara. Liverpool juga mengalahkan Everton 1-0 dalam perlawanan akhir Liverpool Senior Cup, pertama kali kedua pasukan bertemu dalam perlawanan “Derby”. Selepas kejayaah dalam liga Lancashire, Liverpool dilantik menyertai Liga Bola Sepak Inggeris Divisyen 2.
Malcolm McVean menjaring gol pertama perlawanan Liga bila Liverpool mengalahkan Middlesbrough Ironopolis. Liverpool mengakhiri musim pertama mereka dengan rekod tanpa kalah dan menjuarai Divisyen 2 Liga Inggeris. Dalam perlawanan ujian menentang Newton Heath (kemudiannya menjadi Manchester United), Liverpool menang 2-0 dan dinaikkan untuk menyertai ke Divisyen 1 Liga Bola Sepak Inggeris.
Dalam tahun 1896, Liverpool menukar jersi mereka daripada biru dan putih kepada jersi merah dan putih. Dalam tahun 1901, Liverpool memenangi kejuaraan pertama Liga, dan mengulangi pencapaian itu dalam tahun 1906. Liverpool pertama kali bertanding dalam perlawanan  akhir Piala F.A. dalam tahun 1914 tetapi tewas 1-0 kepada pasukan Burnley. Dalam tahun 1922 dan 1923, Liverpool menang kejuaraan Liga Inggeris dua tahun berturut-turut. Tetapi selepas itu, Liverpool ketandusan kejayaan sehinggalah menjadi juara semula dalam tahun 1947.

Zaman Gemilang Di Bawah Pengurusan Bill Shankly

Bill Shankly menjadi pengurus Liverpool bulan Disember 1959. Dalam tempoh 15 tahun, Bill Shankly menjadikan Liverpool antara pasukan paling ternama di Eropah. 
Tindakan pertama Bill Shankly selepas mengambil alih jawatan pengurus adalah untuk membuang 24 orang pemain. Bill Shankly membeli Ian St. John dan Ron Yeats dari Scotland dan mendapatkan Roger Hunt, Ian Callaghan dan Gerry Byrne. Dalam musim ketiga pengurusannya, Bill Shankly memenangi kejuaraan Divisyen Kedua Liga Inggeris dan dinaikkan ke Divisyen Satu Liga Inggeris. 
Tahun 1964 menyaksikan Liverpool menjulang kejuaraan Divisyen Satu Liga Inggeris buat kali pertama dalam masa 17 tahun. Bill Shankly menukar jersi Liverpool daripada merah dan putih kepada warna merah seluruhnya, dan warna ini kekal digunakan hingga ke hari ini. Di musim berikutnya, Liverpool pertama kali memenangi Piala F.A. mengalahkan Leeds United 2-1. Liverpool juga pertama kali beraksi di benua Eropah, tetapi dikalahkan Inter Milan di peringkat separuh akhir.
Dalam tahun 1966  Liverpool tewas pertandingan Piala Pemenang-Pemenang Eropah (European Cup Winners Cup, (kini Piala UEFA) kepada Borussia Dortmund. Bill Shankly memperkuatkan skuadnya. Beliau membeli Emlyn Hughes, Ray Clemence dan Kevin Keegan dalam tahun 1971.  Tahun 1973 membawa kejayaan besar bagi Liverpool dan Bill Shankly. Liverpool menang kejuaraan Liga buat kali kelapan, dan mencapai kejayaan  pertama di Eropah memenangi Piala UEFA setelah mengalahkan Borussia Moenchengladbach. Pada tahun 1974, Liverpool menjadi juara Piala F.A.. Bill Shankly mengumumkan perletakan jawatan sebagai pengurus Liverpool selepas 15 tahun menerajui Liverpool. Bill Shankly mencalonkan Bob Paisley sebagai penggantinya.

Joe Fagan dan Tragedi Heysel

Joe Fagan, jurulatih veteran Liverpool dan ahli Kumpulan boot room menggantikan Bob Paisley  sebagai pengurus dalam tahun 1983. Musim pertama beliau sebagai Pengurus menyaksikan Liverpool memenangi 3 kejuaraan utama – kejuaraan Liga Divisyen Satu Inggeris, Piala Liga dan Piala Eropah. Di musim kedua, Liverpool sekali lagi berjaya ke pertandingan Akhir Piala Eropah. Perlawanan di Stadium Heysel menyaksikan tragedi dimana 39 orang penyokong Juventus terbunuh akibat runtuhan tembok penahan yang tumbang disebabkan rempuhan penonton, dan dikatakan berpunca daripada rusuhan oleh penyokong Liverpool.  Pasukan Liverpool dengan berat hati meneruskan perlawanan yang ditunda akibat kemelut rusuhan, tetapi tewas 1-0 di tangan Juventus. Liverpool seterusnya digantung daripada menyertai pertandingan di anjuran UEFA selama 6 musim.  Joe Fagan meletak jawatan selepas insiden ini.

Kenny Dalglish

Dalam tahun 1985, Kenny Dalglish dilantik menjadi Pengurus Liverpool. Ketika itu beliau masih aktif sebagai pemain kesebelasan utama.  Dalam musim pertama beliau, Liverpool mengalahkan musuh ketat Everton 3 -1 dalam perlawanan akhir Piala F.A. dan muncul juara Liga.
Musim berikutnya, Kenny Dalglish hampir berjaya mengulangi kejayaan musim pertamanya apabila sekali lagi mengalahkan Everton dalam perlawanan akhir Piala F.A. Tetapi kejayaan Piala F.A. dihantui oleh Tragedi Hillsborough. Liverpool juga akan muncul juara Liga sekiranya seri dengan Arsenal dalam perlawanan akhir Liga di Anfield. Harapan penyokong Liverpool hancur apabila Michael Thomas menjaringkan gol Arsenal dalam minit-minit terakhir perlawanan. Liverpool dan Arsenal mempunyai bilangan mata dan perbezaan gol sama banyak, tetapi Arsenal ditabalkan menjadi juara kerana menjaringkan lebih banyak gol. Michael Thomas kemudiannya berpindah ke Liverpool. 
Pada 22 Februari 1991, selepas separuh musim dijalankan, Kenny Dalglish mengumumkan hendak meletakkan jawatan pengurus Liverpool dengan alasan tidak lagi berupaya menanggung tekanan sebagai pengurus. Beliau digantikan sementara oleh Ronnie Moran dan beberapa minggu kemudian, Graeme Souness dipilih sebagai pengurus.

Tragedi Hillsborough

Tragedi Hillsborough merupakan satu tamparan hebat kepada Liverpool. Tragedi ini berlaku semasa perlawanan separuh akhir Piala F.A. tahun 1989. Beratus-ratus penyokong Liverpool terhimpit disebabkan oleh luruan penonton yang melarikan diri daripada kebakaran di salah satu teres tempat duduk penonton di Stadium Hillsborough. 94 orang penyokong Liverpool mati pada hari kejadian, sementara seorang lagi maut 4 hari kemudian. Mangsa ke –96 mati selepas berada 4 tahun di dalam koma. Laporn Taylor yang disiapkan selepas siasatan oleh Suruhanjaya Tayor mengenalpasti kesesakan berlebihan penonton dan kegagalan kawalan polis sebagai punca tragedi.
Kini, satu memorial telah dibina di Anfield untuk memperingati 96 penyokong tersebut. Mereka juga diabadikan dengan dua nyalaan api kekal di dalam logo rasmi kelab Liverpool. Memorial Hillsborough  terletak bersebelahan Shankly Gates di Anfield.   Majlis memperingati mereka diadakan setiap tahun. Liverpool akan meminta menangguhkan perlawanan sekiranya tarikh perlawanan bercanggah dengan tarikh memperingati kumpulan 96 Hillsborough.
Kini Kenny Dalglish membimbing liverpool setelah beberapa tahun menjadi penasihat liverpool.Beliau membawa masuk ramai pemain berkualiti bagi memperkuatkan lagi jentera serangan liverpool

Graeme Souness - Bermulanya Kemelesetan Liverpool

Kajian akan menunjukkan bahawa kemelesetan Liverpool bermula apabila Graeme Souness dilantik menjadi Pengurus. Walaupun beliau berjaya memenangi satu kejuaraan Piala F.A., pengurusan beliau dianggap sebagai zaman meleset dan mulanya kejatuhan Liverpool sebagai pasukan yang menguasai bola sepak Inggeris, dan digantikan oleh Manchester United di bawah pimpinan Alex Ferguson. musim  1991/92 dan 92/93, Liverpool hanya menduduki tangga ke-6 sebanyak 2 kali dalam Liga Perdana dan tidak memberikan cabaran langsung kepada pasukan-pesukan yang mencabar untuk kejauraan tersebut.Musim 1993/94 menyaksikan Liverpool terus merosot dengan kemuncaknya Graeme Souness terpaksa meletakkan jawatan apabila Liverpool ditewaskan oleh Bristol City dalam pusingan awal Piala FA.Pada musim 1991/92 LIverpool menjuarai piala F.A.  setelah mengalahkan pasukan Sunderland 2-0 hasil jaringan Thomass dan Rush.itulah sahaja sumbangan bermakna Souness untuk Liverpool.
penganalisis mengatakan bahawa Graeme Souness telah mengenepikan ataupun melepaskan pemain-pemain utama dan membawa masuk pemain-pemain yang kurang menyerlah. Antara pemain yang dilepaskan oleh Graeme Souness adalah Steve McMahon yang dijual kepada Manchester City apda usia 30 tahun, walaupun beliau boleh terus menyumbang untuk 2 atau 3 tahun lagi. Malangnya, Graeme Souness tidak mencari pemain ganti yang sama kaliber dengan Steve McMahon, dan kesannya, keupayaan pasukan secara keseluruhannya terjejas.
Penggunaan taktik yang tidak mantap, kesilapan mengendalikan perpindahan masuk pemain dan pengurusan manusia yang kurang baik membawa kesan negatif kepada Liverpool dan meluncurkan kemelesetan pasukan yang pernah menjadi pasukan agung di Eropah. Desas-desus mengenai pertelegahan di dalam bilik persalinan begitu banyak sekali, sehingga Ian Rush menyatakan kepada penemuramah Sky Sports bahawa "cawan teh berterbangan" tidak menjadi perkara baru. Greame Souness menuduh pemain-pemain senior tidak bersemangat dan memberikan peluang kepada pemain-pemain muda seperti Steve McManaman.

Roy Evans

Roy Evans dilantik menggantikan Greame Souness  pada pertengahan musim 1993/94 dan sekadar mampu meletakkan Liverpool di tempat ke-8. Tetapi Roy Evans tidak dapat mencapai kejayaan yang diharapkan. Walaupun kedudukan liga diperbaiki, Liverpool hanya mendapat tidak dapat mencapai kedudukan lebih tinggi daripada tempat ketiga dalam tempoh 5 tahun di bawah pengurusannya.apa yang pasti Liverpool tetap di belakang Manchester United. Roy Evans menggunakan sisten 5-3-2 yang agak defensif. Kejayaan tunggal Roy Evans adalah dengan memenangi Piala Liga dalam tahun 1995 mengalahkan Bolton Wanderers. Semasa beliau menjadi pengurus, Liverpool tewas 1-0 kepada Manchester United dalam perlawanan akhir Piala F.A. pada musim 1995/96.walaupun mempunyai penyerang hebat seperti Ian Rush,Robbie Fowler,Stan Collymore mahupun Michael Owen serta dibantu oleh midfield yang berbakat seperti Steve McManaman,Jamie Redknapp ataupun John Barnes namun sistem pertahanan Evans adalah goyah dan tidak konsisten.seringlali keputusan perlawanan berakhir mengecewakan.

Gerard Houllier

Gerard Houllier dilantik menjadi pengurus bersama dalam tahun 1998-1999, tetapi perkongsian tersebut gagal. Roy Evans akhirnya melepaskan jawatan Pengurus Liverpool separuh jalan musim tersebut.
Tahun 2001 merupakan musim paling berjaya buat Liverpool sejak peninggalan Kenny Dalglish, Pemain-pemain muda seperti Michael Owen, Robbie Fowler dan Steven Gerrard digandingkan dengan pemain  berpengalaman seperti Sami Hyypia dan Liverpool mengakhiri musim tersebut di tempat kedua, dan melaykkan diri untuk pertandingan Liga Juara-Juara. Liverpool juga berjaya memenangi tiga kejuaraan tahun tersebut, iaitu kejuaraan Piala Liga, Piala F.A. dan Piala UEFA. Liverpool juga menang Community Shield dan European Super Cup. Liverpool menang lagi Piala Liga dalam tahun 2003, tetapi Liverpool tidak dapat bersaing dengan juara Liga. Pada tahun itu, Liverpool ketinggalan 30 mata berbanding Arsenal, juara Liga tahun tersebut. Desakan penonton yang semakin resah memaksa Gerard Houllier melepaskan jawatan pengurus. 
Gerard Houllier disalahkan kerana membelanjakan wang yang banyak membeli pemain-pemain yang tidak dapat beraksi dengan baik di Liga Perdana. Antaranya adalah pembelian Salif Diao dan El-Hadji Diouf, Bruno Cheyrou. Gerard Houllier berjaya membeli Djibril Cisse dari Auxerre tetapi tidak dapat bekerjas bersama Djibril Cisse kerana beliau meletak jawatan sebelum Djibril Cisse melaporkan diri di Liverpool, Liverpool sebenarnya masih gagal mencapai matlamat asal iaitu mejuarai Liga Inggeris.

Rafael Benítez

Rafael Benítez mengambil alih jawatan pengurus Liverpool, tetapi dalam tahun pertama beliau menjadi pengurus, Liverpool hanya berupaya menduduki tempat kelima. Liverpool tewas dalam perlawanan akhir Piala Liga apabila ditewaskan oleh Chelsea F.C..jika tidak kerana gol sendiri Steven Gerrard Liverpool sepatutnya telah menjuarai Piala Liga kali ke 8 yang mana sebelumnya mendahului 1-0 sehinggaminit ke-80.liverpool juga terkeluar daripada pertandingan Piala F.A. apabila tewas kepada Burnley hasil jaringan gol sendiri oleh Djimi Traore. Hanya kemaraan dalam Liga Juara Eropah memberikan semangat kepada penyokong Liverpool. 
Tetapi musim berakhir dengan gemilang untuk Liverpool apabila memenangi pertandingan akhir Piala Eropah walaupun Liverpool ketinggalan 3-0 dalam perlawanan menentang A.C. Milan. Liverpool   menunjukkan permainan yang hambar semasa sepruh masa pertama dan Kaka bermain baik untuk A.C. Milan. Rafael Benítez melakukan pertukaran dengan memasukkan Dietmar Hamann dalam separuh masa kedua, dan kejayaan Dietmar Hamann mengekang pergerakan Kaka membolehkan Liverpool melawan balik dan menjaringkan 3 gol, menjadikan kedudukan 3-3. perlawanan berakhir dengan sepakan penalti, dan Jerzy Dudek menjadi wira apabila berjaya menahan sepak penalti Andriy Shevchenko A.C. Milan. Rafael Benítez mengenalpasti ketiadaan konsistensi sebagai punca Liverpool tidak dapat menyaingi Chelsea F.C., Manchester United dan Arsenal. Tambahan pula liverpool mengakhiri musim satu tangga di bawah Everton F.C. yang menduduki tempat keempat.
Pada tahun 2005-06, Liverpool mengumpul 82 mata,  jumlah mata paling tinggi dikumpul oleh Liverpool sejak permulaan Liga Perdana. Liverpool juga menang Piala F.A. selepas menewaskan West Ham juga dengan sepakan penalti.
Tahun 2006-07 menyaksikan Liverpool kembali berjaya ke peringkat akhir Liga Juara-Juara Eropah dan sekali lagi menentang AC Milan yang berjaya ke pusingan akhir yang telah membenam Manchester United dengan argregat 5-3. AC Milan dijangka akan cuba untuk membalas dendam kekalahan mereka 2 tahun lalu, yang menyaksi Liverpool memenangi Piala Eropah di malam perlawanan paling hebat di dalam sejarah Piala Eropah. Final Piala Juara Juara Eropah yang berlangsung di Athen itu dimenangi oleh pasukan A.C milan dengan jaringan 2-1. Kedua dua gol Ac Milan dijaringkan oleh Fillipo Inzaghi dan Dirk Kuyt menjaringkan satu gol untuk Liverpool.
Pada 19 Mac 2009,Rafa telah menandatangani penjanjian kontrak bernilai 25£ milion bagi menhentikan spekulasi beliau akan berhijrah ke kelab real madrid.Diatas penjanjian baru ini,rafa diberi lanjutan 5 tahun kontrak serta keistimewaan seperti hak mengendalikan kouta pemain iaitu dari segi pembelian, dan kawalan pelajar akademi.Penjanjian ini adalah selepas kemenangan bergaya liverpool keatas real madrid dan manchester united dengan angka yang menakjubkan iaitu 4-0 dan 4-1.Selepas tementerainya penjanjian tersebut,rafa telah mengatakan bahawa "Anfield adalah tempat untuk saya" tanda penhargaan terhadap peminat the reds.
Pada musim yang berikutnya, Liverpool tidak berjaya melayakkan diri ke Liga Juara-Juara Eropah apabila mereka hanya mendapat tempat ke-7 dalam liga. Rafael Benitez meninggalkan Liverpool atas persetujuan bersama pemilik Liverpool F.C pada masa itu, George Gillett dan Tom Hicks.

Roy Hodgson - hanya gembira seketika

Setelah Rafael Benitez meninggalkan Liverpool, Roy Hodgson dilantik sebagai pengurus baru Liverpool pada musim panas 2010. Tugas Hodgson adalah untuk mengimbangkan kembali posisi Liverpool sebagai kelab yang bersaing dalam Liga juara-juara Eropah. Pada mulanya, Roy Hodgson memberi tanggapan yang baik di kalangan peminat-peminat Liverpool apabila dia berjaya membeli pemain-pemain ternama seperti Joe Cole dan Raul Meireles. Namun, Hodgson hanya mampu bertahan sebagai pengurus Liverpool selama 6 bulan sahaja setelah Liverpool dikalahkan oleh pasukan-pasukan "Kecil" seperti Blackpool, Wolverhampton Wanderers, Blackburn Rovers dan selepas itu Hodgson di pecat oleh pemilik John W. Henry pada pagi 8 Januari 2011,

Kenny Dalglish - kepulangan seorang wira

Pada Oktober 2010, Liverpool F.C dibeli oleh pemilik Boston Red Sox, John W. Henry dan pada Januari 2011, setelah pemergian Hodgson, Henry melantik Kenny Dalglish sebagai pengurus Liverpool buat kali yang kedua. Pelantikan itu merupakan berita yang menggembirakan buat peminat-peminat Liverpool yang selama ini menyanjungnya dan memberikan dia nama gelaran "King Kenny". 
Tidak lama selepas itu, Liverpool dikejutkan oleh berita bahawa pemain bintang Fernando Torres meninggalkan Liverpool untuk Chelsea. Kenny Dalglish bertindak dengan membeli dua pemain muda yang terkenal, Luis Suarez yang bernilai  £23.5 juta dan Andy Carroll yang bernilai  £35 juta, sekaligus menghancurkan rekod Liga Perdana Inggeris sebagai pemain termahal pada masa itu.
Pada bulan Februari 2012, Dalglish membawa Liverpool memenangi piala pertama mereka dalam tempoh enam tahun untuk memenangi Piala Liga dengan kemenangan penalti 3-2 menentang cardiff city . Dalam musim yang sama itu juga beliau berjaya membawa Liverpool ke Akhir Piala FA 2012 di mana mereka tewas 2-1 kepada Chelsea.
pada 16 Mei 2012, Dalglish dipecat oleh pemilik kerana kegagalannya membawa kelab kembali ke Liga juara-juara Eropah, begitu juga keputusan di dalam Liga Perdana yang mengecewakan, Pemilik John W. Henry kemudian berkata bahawa ''Walaupun layak ke Akhir Piala FA dan memenangi Piala Liga ia tidak akan menyelamatkan pekerjaan Daglish'', walaupun dia menyatakan bahawa pemecatan itu tidak mempunyai apa-apa kaitan dengan kontroversi Suarez , walau bagaimanapun penyokong-penyokong Liverpool tetap menghormati Kenny Dalglish walaupun prestasi paling teruk pada musim 2011-2012 dalam sejarah bola sepak Liverpool FC

Brendan Rodgers - dengan harapan baru

Pada 1 Jun 2012, Brendan Rodgers telah diumumkan sebagai pengurus baru Liverpool selepas Kenny Dalglish di pecat dua minggu sebelumnya, dalam sidang akhbar kemudiannya, pemilik kelab John W. Henry berkata bahawa "perlantikan Brendan Rodgers sebagai pengurus Liverpool FC merupakan salah satu langkah-langkah yang paling penting untuk kelab yang akan membina kembali dalam dan di luar, penyokong boleh teruja dengan pelantikan Rodgers'' dan turut di sokong oleh bekas rakan sekerjanya José Mourinho, pada bulan Julai 2012 Rodgers telah menulis sepucuk surat terbuka kepada semua penyokong Bandar Swansea, mengucapkan terima kasih kepada kakitangan kelab dan penyokong semasa di kelab itu,
Pada 4 Julai 2012, Rodgers telah mengadakan sesi latihan pertamanya sebagai pengurus Liverpool sebagai sebahagian daripada skuad dilaporkan bagi pra-musim latihan, pada 2 Ogos 2012 Rodgers menyelia perlawanan kompetitif pertamanya sebagai pengurus Liverpool dengan kemenangan 1-0 dalam Liga Europa terhadap FC Gomel. Dalam perlawanan Liga Perdana pertama beliau sebagai pengurus pada 18 Ogos 2012, Liverpool tewas 3-0 kepada West Bromwich Albion di The Hawthorns. Dan pada 2 September 2012,di Anfield turut tewas 2-0 kepada Arsenal, Yang menyaksikan permulaan yang hambar dengan 5 perlawanan tanpa kemenangan iaitu 2 seri dan 3 tewas
Pada 29 September 2012, Rodgers berjaya mencapai kemenangan pertama beliau di Liga Perdana dengan membelasah Norwich City 5-2 di Carrow Road, yang menyaksikan Luis Suarez melakukan hat-trick, Pada 31 Oktober 2012 Rodgers menyambut baik bekas kelabnya Swansea di Anfield pada pusingan keempat saingan Piala Liga namun Liverpool tewas 1-3, pada 27 Januari 2013, Liverpool tersingkir dari Piala FA pada pusingan keempat selepas tewas 3-2 kepada pasukan division 1 Oldham Athletic,di stadium Boundary Park, Liverpool menduduki tempat ketujuh dalam Liga Perdana pada musim pertamanya, satu kedudukan yang lebih tinggi daripada musim sebelumnya.
Pada musim 2013-14, Brendan Rodgers berjaya mengubah Liverpool kembali menjadi pencabar terkuat Liga Perdana, walaupun pada asalnya sasaran utama adalah hanya untuk kembali beraksi di Liga Juara juara Eropah, Setelah mengharungi 38 perlawanan yang mencabar Liverpool berjaya tamat di kedudukan kedua dan hanya 2 mata dipisahkan dengan juara Manchester City, Pada musim yang sama itu juga turut menyasikan Liverpool berjaya ''Membelasah'' pasukan-pasukan seperti Tottenham 0-5, 4-0, Everton 4-0 dan Arsenal 5-1, Man United 3-0, Serta berjaya menciptakan jaringan gol sebanyak iaitu 101 gol yang paling tertinggi sejak musim 1895–96 bagi Liverpool FC
Pada 26 Mei 2014, Brendan Rodgers menandatangani kontrak baru selama 4 tahun di Liverpool FC selepas kejayaannya membawa Liverpool naib juara Liga Perdana Inggeris musim 2013-2014 dan membawa kembali pasukan itu ke Liga Juara juara Eropah bagi musim 2014-2015, setelah hampir 4 tahun tidak layak,

Anfield

Stadium Anfield dibina tahun 1884 dan asalnya digunakan Everton F.C. tetapi dikosongkan oleh kelab itu kerana bertelingkah kadar sewaan. Kapasiti penonton Anfield ketika ini adalah 45,362. Anfield dikategorikan sebagai stadium 4 bintang oleh UEFA.
The Kop
Dalam tahun 1906, teres bertingkat untuk penonton dibina dan diberikan nama Spion Kop, mengambil sempena bukit di Natal, Afrika Selatan, yang menjadi medan pertempuran Perang Boer Kedua. Di pertempuran itu, lebih 300 orang anggota Tentera British daripada Rejimen Lancashire gugur, kebanyakannya berasal dari Liverpool. Pada kemuncaknya, The Kop pernah menempatkan 28,000 orang penonton. Selepas Tragedi Hillsborough, peraturan baru mensyaratkan The Kop ditukar menjadi teres tempat duduk. Kapasiti penonton sekarang adalah 12,409. 
Main Stand 
Dibina semula dalam tahun 1973 dan boleh menempatkan 12,277 orang penonton. 
Centenary Stand 
Dikenali sebagai Kemlyn Road Stand. Dibina semula sebagai sambutan ulangtahun 100 tahun Liverpool F.C. kapasiti penonton adalah 11,762 orang.
Anfield Road Stand 
Dibina semula tahun 1998, dan kini boleh memuatkan 9,074 penonton. Penyokong-penyokong pasukan lawan ditempatkan di sini.

Pembinaan Stadium Baru

Pada 30 Julai 2004, Majlis Bandaraya Liverpool memberikan kebenaran perancangan untuk pembinaan sebuah stadium baru di Stanley Park, berhampiran Anfield. Walaupun kerajaan Britain dan juga North West Development Authority telah mencadangkan supaya Liverpool F.C, berkongsi padang dengan Everton F.C., cadangan itu tidak diterima oleh Lembaga Pengarah Liverpool, Walaupun Everton F.C. sanggup berkongsi padang. Pada akhir bulan Januari 2005, cadangan berkongsi padang terkubur selama-lamanya.
Walaupun Liverpool merancang untuk memulakan kerja-kerja pembinaan dalam tahun 2005 supaya stadium baru dapat digunakan dalam tahun 2007, Liverpool menghadapi masalah mendapatkan pembiayaan untuk pembinaan. Liverpool kini mencari pelabur untuk membiayai pembinaan stadium baru itu, yang dianggarkan akan melibatkan kos £160 juta. Kegagalan Liverpool menjanakan pembiayaan dalaman ataupun untuk mendapatkan pembiayaan luar menyebabkan beberapa pihak menggesakan Rick Parry, Ketua Eksekutif Liverpool untuk meletakkan jawatan.
Jika stadium baru ini dibina, Anfield sedia ada akan dirobohkan dan akan dibangunkan semula dengan pembangunan bercampur mengandungi apartmen, café, pub, restoran dan sebuah hotel.

Melwood

Melwood adalah pusat latihan untuk pemain-pemain Liverpool dan tiada kaitan dengan The Academy, yang terletak di Kirkby.  Melwood terletak di kawasan West Derby dan sudah digunakan sebagai pusat latihan Liverpool sejak tahun 1950-an lagi. 
Padang pusat latihan ini dahulunya milik sekolah St. Francis Xavier, sebuah sekolah tempatan. Dua orang guru sekolah tersebut, Father Melling dan  Father Woodlock menghabiskan masa luang mereka mengajar budak-budak bermain bola. Untuk memperingati mereka, nama Melwood diberikan dengan menggabungkan nama mereka berdua. 
Pada tahun 1959, Melwood di dalam keadaan tidak terjaga. Bill Shankly menukarkan tempat tersebut menjadi satu pusat latihan yang moden dan tiada tandingannya. Dalam tahun 2001, Liverpool membangunkan Millennium Pavilion, satu kemudahan moden untuk kegunaan pemain dan jurulatih. satu kawasan tertutup disediakan untuk penonton jemputan. Kebiasaannya laihan bermula jam 9.00 pagi dan melibatkan sesi pagi dan sesi petang.

Lagu

Lagu You'll Never Walk Alone,atau dalam bahasa melayu,Anda Tidak Berjalan Sendirian, nukilan Richard Rodgers dan Oscar Hammerstein II menjadi lagu yang menjadi identiti Liverpool. Pada awal tahun 1960-an, Gerry and The Pacemakers merekodkan lagu tersebut dan berjaya menjadikan rekods tersebut lagu hit dalam carta lagu-lagu popular dalma tahun 1963. Lagu ini dimainkan di Anfield sebelum perlawan bola sepak dimulakan dan semasa waktu rehat, dan penyokong-penyokong bersama-sama menyanyikan lagu You'll Never Walk Alone. Sejak itu, lagu You'll Never Walk Alone diterima sebagai lagu anthem Liverpool dan dinyanyikan penyokong-penyokong di Anfield dan juga digelanggang lawan. 
Lain-lain kelab yang menggunakan lagu yang sama, adalah Glasgow Celtic F.C. (Scotland), Feyenoord Rotterdam, Ajax Amsterdam, FC Twente (Netherlands), TSV Alemannia Aachen dan FC St. Pauli (Jerman), Liverpool paling kuat dikaitkan dengan lagu You'll Never Walk Alone.
You'll Never Walk Alone juga menghiasi Pagar Shankly di Liverpool and diabadikan dalam logo rasmi Liverpool FC. Lagu "You'll Never Walk Alone" boleh diperolehi  Di Sini
Lagu-lagu lain yang menjadi kegemaran di Anfield adalah lagu Poor Scouser Tommy, Fields of Anfield Road, Liverbird Upon My Chest, We've Won It Five Times dan Ring of Fire. Lagu Ring of Fire menjadi lagu rasmi Liverpool semasa perlawanan akhir Piala F.A. melawan West Ham.

Plaque This Is Anfield

Plaque ini diletakkan oleh bill Shankly untuk "mengingatkan pemain kami untuk siapa mereka bermain dan untuk mengingatkan pasukan lawan dengan siapa mereka bermain"   Pemain-pemain yang berkepercayaan karut (superstitious) akan menyentuh plaque ini semasa mereka keluar hendak masuk ke padang.

Kejayaan

Lihat Juga: Rekod Liverpool F.C
Kejuaraan Liga sebanyak 18 kali oleh Liverpool adalah satu rekod untuk kelab-kelab bola sepak Inggeris
Liverpool juga mencapai kejayaan "Double" dalam tahun 1986 dengan memenangi kejuaraan Liga dan juga and Piala F.A. dan 2 kali kejayaan "Trebles", kali pertama dalam tahun 1984 apabila Liverpool memenang sebagai Juara Liga, Piala Liga dan Piala Eropah dan kali kedua dalam tahun 2001 apabila Liverpool berjaya memenangi Piala F.A., Piala Liga dan juga Piala UEFA. Dalam tahun yang sama Liverpool juga menang Piala Sumbangsih (Charity Shield) dan European Super Cup, menjadikan 5 kejuaraan dalam satu tahun!
Kejuaraan 6 kali Liga Juara-Juara UEFA adalah satu rekod untuk kelab Inggeris, Dan hanya Real Madrid dan AC Milan sahaja yang memenangi lebih banyak kejuaraan Liga Juara-Juara UEFA dariapda Liverpool. Kejayaan Liverpool menang Piala Liga Juara-Juara UEFA kali ke-6 membolehkan Liverpool menyimpan terus piala tersebut. Piala itu kini dipamerkan di Muzium Liverpool F.C. di Anfield.  
Liverpool juga diberikan anugerah lencana khas oleh UEFA sebagai tanda hormat kepada Liverpool kerana menjuarai Piala Eropah. Lencana ini hanya diberikan kepada tiga kelab sahaja, iaitu Real Madrid dan AC Milan, selain Liverpool. lencana itu akan dipakai di lengan baju dan tidak akan ditanggalkan, selagi mana Liverpool wujud.